Ψωμί, έρωτας και...

Το Ψωμί, έρωτας και... (ιταλικά: Pane, amore e...) είναι Ιταλική κωμική ταινία του 1955 σε σκηνοθεσία του Ντίνο Ρίζι. Το σενάριο γράφτηκε από τον ίδιο τον σκηνοθέτη, σε συνεργασία με τους Βινσένζο Ταλαρίκο και Ετόρε Μαργκαντόνα. Πρωταγωνιστούν οι Βιττόριο ντε Σίκα και Σοφία Λόρεν. 

Αποτελεί το τρίτο μέρος της ομώνυμης ιταλικής τριλογίας, της οποίας προηγήθηκαν το Ψωμί, έρωτας και φαντασία και Ψωμί, έρωτας και ζήλεια με πρωταγωνιστή πάντα τον Ντε Σίκα. Οι καινοτομίες περιλαμβάνουν τη χρήση χρώματος αντί για ασπρόμαυρο, καθώς και την τοποθεσία του Σορέντο αντί του μικρού χωριού των προηγούμενων ταινιών της σειράς. Στο 6ο Διεθνές Φεστιβάλ Κινηματογράφου του Βερολίνου κέρδισε το βραβείο Εύφημης Μνείας (Καλύτερης Χιουμοριστικής Ταινίας). 

 Πλοκή 
300px|thumb|Σοφία Λόρεν και Βιττόριο ντε Σίκα σε σκηνή από την ταινία.
Στον όμορφο κόλπο της Νάπολης, ο Στρατάρχης Αντόνιο Καροτενούτο επιστρέφει στην πατρίδα του, το Σορρέντο για να αναλάβει την τοπική δημοτική αστυνομία. Η Ντόνα Σοφία, μια ελκυστική ιχθυοπώλης, έχει νοικιάσει το σπίτι από τον στρατάρχη που θέλει να ανακτήσει το σπίτι του. Η γυναίκα αρνείται να φύγει, αλλά σχεδόν δέχεται τον γάμο με τον Αντόνιο, σχεδόν ως αστείο, για να κάνει τον Νικολίνο, έναν ψαρά με τον οποίο είναι πραγματικά ερωτευμένη, να ζηλέψει. Συμφωνεί με το φλερτ του Αντόνιο, συμφωνεί να χωρίσει τον αρραβωνιαστικό της και λέει ότι θα τον παντρευτεί. Όταν ο Αντόνιο συνειδητοποιεί τι κάνει, την χωρίζει και αποφασίζει να κυνηγήσει τη δική του σπιτονοικοκυρά.

 Διανομή ρόλων 
 Βιττόριο ντε Σίκα - Στρατάρχης Αντόνιο Καροτενούτο
 Σοφία Λόρεν - Ντόνα Σοφία
 Λέα Παντοβάνι - Ντόνα Βιολάντε 
 Κλάρα Κρίσπο - Ντόνα Καρμέλα
 Αντόνιο Τσιφαριέλλο - Νικολίνο
 Τίνα Πίκα - Καραμέλα
 Μάριο Καροτενούτο - Ντον Ματέο Καροτενούτο
 Βιρτζίλιο Ριέντο - Ντον Εμίντιο
Γκαετάνο Αουτίερο - Τιτίνο
Φάουστο Γκερτσόνι - χωρικός
Αττίλιο Τορέλι - χωρικός
Βιτόριο Πούτσι - γιατρός
Ραφαέλε Ντ'Απόντε - περαστικός

 Κυκλοφορία 
Η ταινία έκανε πρεμιέρα στις 22 Δεκεμβρίου 1955 στην Ιταλία. Στην Ελλάδα κυκλοφόρησε στις 29 Οκτωβρίου 1956 και προβλήθηκε στους κινηματογράφους «Αστυ» και «Ρεξ» της Αθήνας. 

 Υποδοχή 
 Εισπράξεις 
Η ταινία, όπως και οι προκάτοχοί της, είχε πολύ καλές εισπράξεις στο ιταλικό box office, καθιστώντας την την τέταρτη ταινία με τις υψηλότερες εισπράξεις της κινηματογραφικής σεζόν 1955–56.

 Βραβεία & Υποψηφιότητες 
 Έτος Οργάνωση Κατηγορία Υποψήφιος Αποτέλεσμα1956Ακαδημία Ιταλικού Κινηματογράφου Καλύτερη Παραγωγή Μαρτσέλο Τζιρόσι   Καλύτερος Α' Ανδρικός Ρόλος Βιτόριο Ντε Σίκα  Φεστιβάλ Κινηματογράφου Βερολίνου Ειδική μνεία  Ντίνο Ρίζι 

 Παραπομπές 

 Βιβλιογραφία 

 Chiti, Roberto & Poppi, Roberto. Dizionario del cinema italiano: Dal 1945 al 1959. Gremese Editore, 1991.

 Εξωτερικοί σύνδεσμοι 



Κατηγορία:Ταινίες του 1955
Κατηγορία:Ιταλικές ταινίες της δεκαετίας 1950
Κατηγορία:Ιταλικές κωμικές ταινίες
Κατηγορία:Ιταλόφωνες ταινίες
Κατηγορία:Ταινίες γυρισμένες στην Ιταλία
Κατηγορία:Ταινίες τοποθετημένες στην Ιταλία
Κατηγορία:Ταινίες σε σκηνοθεσία Ντίνο Ρίζι
Κατηγορία:Ιταλικές αισθηματικές ταινίες